section_heading: Povijest
paragraph_text: Sve do cestovnog povezivanja Rapca s Labinom sredinom 19. stoljeća, Prtlog je bio glavna labinska luka. Luka nije imala nikakvu rivu ili drugu infrastrukturu, već se koristila isključivo zbog dobrog prirodnog položaja i dobre zaštite od vjetrova. U povijesti se Prtlog spominje kao mjesto u kojem su se uskoci iskrcali na noć svetog Sebastijana 20. siječnja 1519. godine prilikom neuspješnog napada na Labin. Prtlog je jedan od rijetkih lokalnih toponima koji svoje naziv vuče od romanskog jezika - Porto longo ili Porto lungo. Danas je Prtlog mjesto bez društvenih sadržaja, a jedina gospodarska aktivnost je privatni turistički smještaj.